b'\n_START_ARTICLE_\nTjedan suvremenog plesa\n_START_PARAGRAPH_\nTjedan suvremenog plesa je kulturna manifestacija koja se odr\xc5\xbeava u Zagrebu, posve\xc4\x87ena suvremenom plesu, po \xc4\x8demu je jedan od najve\xc4\x87ih u regiji._NEWLINE_Ova manifestacija je najve\xc4\x87i projekt Hrvatskog instituta za pokret i ples._NEWLINE_Najdulje je tradicije me\xc4\x91u festivalima takve vrste u Hrvatskoj. Vi\xc5\xa1eslojno je uklju\xc4\x8den u europske i svjetske tokove, pa je tako zna\xc4\x8dajno pridonio nazo\xc4\x8dnosti hrvatskih plesnih umjetnika na me\xc4\x91unarodnoj plesnoj pozornici._NEWLINE_Festival se odr\xc5\xbeava u Zagrebu i u Rijeci a od 2010. i u Splitu i to u kazali\xc5\xa1nim prostorima ali u galerijskim i alternativnim prostorima kao i na otvorenim prostorima.  Festival se odr\xc5\xbeava krajem svibnja i  po\xc4\x8detkom lipnja. _NEWLINE_Prvi put je odr\xc5\xbean 1983. godine a 2008. godine slavi 25. godina neprekidnog programiranja. _NEWLINE_Me\xc4\x91unarodnog je karaktera, i na njemu su nastupali koreografi i poznate plesne trupe iz brojnih zemalja diljem svijeta.'